
Selam alejkum! Prije nekoliko godina jedna moja komšinica (muslimanka) dolazila je da me prosi za svog sina, ali ja sam je odbila jer mi se momak nije svidio. Onda je sina “ponudila” mojoj rođenoj sestri, ali je i ona odbila. Ubrzo nakon toga mojoj sestri nije bilo dobro, zapala je u depresiju, čak je pila i lijekove, a nekako se desilo da nam je u to vrijeme i ujak preselio na ***[ahiret](https://pitajucene.com/search/ahiret/questions/ "Pretraži pitanja o ahiretu")***, tako da je to dodatno pogoršalo njeno psihičko stanje. Tada smo vjerovale da je ta komšinica možda kriva za to što mi je sestra zapala u takvu depresiju jer smo čule da se bavi vradžbinama. Komšinica je prestala da se javlja i dolazi, a mi smo iz očaja potražile pomoć kod jednog hodže. Sestri je toliko bilo loše da je čak pomišljala i na samoubistvo…


Nekako su stvari došle na svoje, njen se život sredio, hvala dragom Allahu. Ja sam duboko ušla u priču, ali morala sam jer je vezano za pitanje na koje, nadam se, imate odgovor i savjet šta mi je činiti. Ja sada imam 25 godina, od tog dana kada je komšinica bila kod nas i kada sam je odbila, ja nemam mladića. Imala sam jednog ubrzo nakon toga i to je trajalo nekoliko mjeseci. Kada je veza postala ozbiljna, ja sam odustala, a ni sama ne znam zašto. Od tada su prošle dvije godine, ali ja ni na jednog ne gledam kao na nekoga s kim bih mogla da živim. Nisam sujevjerna, verujem u sudbinu koju mi je dragi Allah odredio, verujem u Njega. Muči me pitanje postoje li stvarno te vradžbine i ukoliko postoje, ima li neka ***[dova](https://pitajucene.com/search/dova/questions/ "Pretraži pitanja o dovama")*** koju bih mogla da proučim da se to poništi? Molim vas za odgovor, već postajem očajna. Hvala!


* 
* 
* 
* 
* 
* 
* 

 
Da li mi je napravljen sihr da se ne udam?

Alejkumus-selam! Allah zna najbolje, ako je istina da se ta vaša komšinica bavi vradžbinom i ako se vašoj sestri sve tako iznenada desilo, nakon što je bila zdrava, postoji velika mogućnost da je vašoj sestri iz osvete bio napravljen ***[sihr](https://pitajucene.com/search/sihr/questions/ "Pretraži pitanja o sihru")*** ludosti. Nažalost, veoma česta pojava kad određeni momak želi da ima neku djevojku pa ga ona odbije ili djevojka momka, pa je također odbije, ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** uradi svoje pa se iz ljubomore i mržnje koju šejtan učini velikom, desi da se “pomoć” potraži kod sihirbaza. Tada sihirbazi prave ljubavne sihre i desi se ljubav pod pritiskom sihra.


Isto tako, može se napraviti sihr nemogućnosti udaje/ženidbe. Znači, djevojka, iako lijepa, čestita, vjernica i sl., ima ponuda od finih insana i želi da se uda, ali u zadnjim trenucima dese se iznenadne stvari odbijanja, neopravdani razlozi i sl. Svaki od ovih sihra liječi se rukjom, a nikako odlascima kod nekakvih nana kojima često omladina ide i koji od tih nana dobijaju razne talismane i hamajlije. Oboljela osoba treba se vratiti prije svega Allahu i propisima vjere, zatim liječiti se Kur’anom i sunnetom. Dakle, takva vrsta sihra ili vradžbine zaista postoji. Svakako, ako je vjernikov ***[iman](https://pitajucene.com/search/iman/questions/ "Pretraži pitanja o Imanu")*** jak, čak i stalna i iskrena ***[dova](https://pitajucene.com/search/dova/questions/ "Pretraži pitanja o dovama")*** može da to otkloni.


Preuzeto sa <http://www.n-um.com>  

<https://www.n-um.com/da-li-mi-je-napravljen-sihr-da-se-ne-udam/>


